Asiakirja Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu - Liite XIV: Luettelo, josta määrätään liittymisasiakirjan 140 artiklassa



Virallinen lehti nro C 241 , 29/08/1994 s. 0321



LIITE XIV Luettelo, josta määrätään liittymisasiakirjan 140 artiklassa NORJA 1. 138 artiklassa tarkoitetun tuen lisäksi myönnettävä tuki perinteisillä myllyteollisuutta varten tarkoitetun kevätvehnän viljelyalueilla. 2. Investointituet sika-, muna- ja siipikarjataloudessa, jotka on suljettu pois asetuksen (ETY) N 2328/91 6 artiklan 4 kohdan ensimmäisen alakohdan ja 6 artiklan 6 kohdan nojalla, mutta jotka ovat kyseisen asetuksen muiden säännösten mukaisia. Kyseiset tuet: - eivät saa aiheuttaa kokonaistuotantokapasiteetin kasvua; - myönnetään tuottajakohtaisissa rajoissa, jotka vahvistetaan asetuksen (ETY) N 4253/88 29 artiklassa säädettyä menettelyä noudattaen. 3. Asetuksen (ETY) N 2328/91 12 artiklan 2 kohdassa säädettyjä tukia täydentävät lisätuet, jotka myönnetään investointeihin asetuksen (ETY) N 1035/72 soveltamisalaan kuuluvien hedelmien ja vihannesten tuotannossa sekä asetuksen (ETY) N 234/68 soveltamisalaan kuuluvien elävien kasvien ja kukkaviljelytuotteiden tuotannossa. Kyseiset tuet: - eivät saa aiheuttaa kokonaistuotantokapasiteetin kasvua; - myönnetään tuottajakohtaisissa rajoissa, jotka vahvistetaan asetuksen (ETY) N 4253/88 29 artiklassa säädettyä menettelyä noudattaen. ITÄVALTA 1. 138 artiklassa tarkoitetun tuen lisäksi myönnettävä tuki maissitärkkelysteollisuuden tarpeisiin tarkoitetun maissin tuottajille ennen liittymistä olemassa olevan tuotantomäärän rajoissa. 2. Maan kesannolle jättäville tuottajille asetuksen (ETY) N 1765/92 mukaisesti hehtaarikohtaisesti myönnettävä tuki 138 artiklassa tarkoitetun tuen lisäksi. 3. Nuorten nautaeläinten kasvattajille myönnettävä tuki. 4. «Bergkäse»-juustojen tuotantoa varten laatumaitoa toimittaville tuottajille myönnetyt 138 artiklassa tarkoitetun tuen lisäksi myönnettävät tuet sellaisten tuotantomäärien rajoissa, jotka vastaavat tuotantoa ennen liittymistä. 5. Investointituet sika-, muna- ja siipikarjataloudessa, joka on suljettu pois asetuksen (ETY) N 2328/91 6 artiklan 4 kohdan ensimmäisen alakohdan ja 6 artiklan 6 kohdan nojalla, mutta jotka ovat kyseisen asetuksen muiden säännösten mukaisia. Kyseiset tuet: - eivät saa aiheuttaa kokonaistuotantokapasiteetin kasvua; - myönnetään tuottajakohtaisissa rajoissa, jotka vahvistetaan asetuksen (ETY) N 4253/88 29 artiklassa säädetyn menettelyn mukaisesti. 6. Itävallan lainsäädännön mukaisesti määriteltyjen osa-aikaisten viljelijöiden tekemille investoinneille maksettavat tuet, jotka ylittävät asetuksen (ETY) N 2328/91 12 artiklan 2 ja 3 kohdassa säädetyn enimmäismäärän mutta jotka noudattavat tämän asetuksen 7 artiklassa säädettyjä rajoja. Tällaisten tukien myöntäminen voidaan sallia kolmen liittymistä seuraavan vuoden ajan. SUOMI 1. 138 artiklassa tarkoitetun tuen lisäksi myönnettävä tuki perinteisillä leipävehnän, leipärukiin ja mallasohran tuotantoalueilla. 2. Investointituet sika-, muna- ja siipikarjataloudessa, jotka on suljettu pois asetuksen (ETY) N 2328/91 6 artiklan 4 kohdan ensimmäisen alakohdan ja 6 artiklan 6 kohdan nojalla mutta jotka ovat kyseisen asetuksen muiden säännösten mukaisia. Kyseiset tuet: - eivät saa aiheuttaa kokonaistuotantokapasiteetin kasvua; - myönnetään tuottajakohtaisissa rajoissa, jotka vahvistetaan asetuksen (ETY) N 4253/88 29 artiklassa säädettyä menettelyä noudattaen. 3. Asetuksen (ETY) N 2328/91 12 artiklan 2 kohdassa säädettyjä tukia täydentävät lisätuet, jotka myönnetään investointeihin asetuksen (ETY) N 1035/72 soveltamisalaan kuuluvan puutarhatalouden tuotannossa sekä asetuksen (ETY) N 234/68 soveltamisalaan kuuluvien elävien kasvien ja kukkaviljelytuotteiden tuotannossa. Kyseiset tuet: - eivät saa aiheuttaa kokonaistuotantokapasiteetin kasvua; - myönnetään tuottajakohtaisissa rajoissa, jotka vahvistetaan asetuksen (ETY) N 4253/88 29 artiklassa säädettyä menettelyä noudattaen.